Guvernul indian taie cu 30% salariile tuturor demnitarilor - președinte, premier, miniștri și parlamentari - pe fondul pandemiei de coronavirus
Premierul indian Narendra Modi, preşedintele Ram Nath Kovind şi alţi reponsabili politici de rang înalt vor avea salariile reduse cu 30% în acest an, pe fondul epidemiei de COVID-19 şi al consecinţelor asupra economiei, transmite luni Reuters, citând un ministru de la New Delhi.

Modi le-a impus indienilor restricţii de deplasare pentru o perioadă de trei săptămâni pentru a se limita răspândirea coronavirusului. Măsura a lăsat însă fără un loc de muncă milioane de oameni şi mulţi indieni din categoriile cele mai vulnerabile ale societăţii au mari dificultăţi în a-şi asigura hrană şi un adăpost.

În acest context, guvernul federal a aprobat un decret prin care premierul Modi, împreună cu preşedintele Ram Nath Kovind, guvernatori de state şi membri ai parlamentului vor avea salariile reduse, ca parte a responsabilităţii lor sociale, a declarat ministrul informaţiilor, Prakash Javadekar, pentru presă.

India, unde primul caz de coronavirus a fost confirmat la 30 ianuarie, a efectuat până acum doar 90.000 de teste. Dintre cele 4.067 de persoane confirmate cu COVID-19, 107 au decedat.
[(('Supremația Românească', 'Religie'), 71), (('Știre Reală',), 508), (('Reticență la Vaccinare',), 260), (('Înșelăciune',), 165), (('Înșelăciune', 'Controlul Populației'), 36), (('Remedii Miraculoase',), 25), (('Noua Ordine Mondială',), 54), (('5G', 'Noua Ordine Mondială'), 247), (('Satiră',), 284), (('Controlul Populației', 'Big Pharma'), 14), (('Plandemic',), 267), (('Armă Biologică',), 258)]